WPH แย้มครึ่งปีหลัง “ไฮซีซั่น” ดันผลงานโตต่อเนื่อง
WPH ส่งซิกโค้งหลังเข้าสู่ช่วง “ไฮซีซั่น” จากการเปิดประเทศ ดันผลงานปี 65 นิวไฮต่อเนื่อง ปักหมุดปีนี้เติบโต 5-10%
WPH ส่งซิกโค้งหลังเข้าสู่ช่วง “ไฮซีซั่น” จากการเปิดประเทศ ดันผลงานปี 65 นิวไฮต่อเนื่อง ปักหมุดปีนี้เติบโต 5-10%
20 ก.ย. 2565

นายแพทย์สมชาย จันทร์สว่าง ประธานเจ้าหน้าที่บริหาร พร้อมด้วยนายเชน เหล่าสุนทร รองประธานเจ้าหน้าที่บริหาร และ นายวิรวิทย์ วรรณรักษ์ ผู้จัดการฝ่ายการเงินและบัญชี บริษัท โรงพยาบาลวัฒนแพทย์ ตรัง จำกัด (มหาชน) หรือ WPH นำเสนอข้อมูลในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์ เผยแนวโน้มผลการดำเนินงานในช่วงครึ่งหลังของปี 65 จะเติบโตอย่างต่อเนื่อง อานิสงส์จากการเปิดประเทศทำให้ลูกค้าต่างชาติมีสัดส่วนใช้บริการสูงขึ้น ตั้งเป้าแตะระดับ 10% และบริการตรวจรักษาโควิด-19 ที่ยังเพิ่มขึ้น
รวมถึงช่วงฤดูฝนเกิดโรคตามฤดูกาล และการเปิดภาคเรียนตามปกติ จึงทำให้คนกลับมาใช้บริการในแต่ละวันอย่างคึกคัก หนุนจำนวนผู้ใช้บริการพุ่งกระฉูดรับไฮซีซั่น  พร้อมปักหมุดปีนี้เติบโต 5 -10% จากฐานที่สูงของปี 2564 สร้างสถิติสูงสุดใหม่ต่อเนื่อง งานดังกล่าวจัดขึ้นเมื่อเร็ว ๆ นี้